Cristoñapa' yeyoc̈her yep̃ohueñ allohueney ñeñt̃ey parrocmatenaya e'ñe yame'ñeñot̃ ña , t̃arro'mar ñapa' ña yoct̃ape'chatene' e'ñe cohuen allohueney ya ñeñt̃ey e'ñe po'chets p̃ohueney . Ñeñt̃o'mar Cristopa' pomnaren peney allohueney ñeñt̃ey ame'ñenaya ña . Ñapa' e'ñe ñanom orrtatene' allochña yapa' corretsayach allohueney ñeñt̃ey e'ñe po'chets p̃ohueney e'ñe yeparrocmateñot̃ epay ña . Ñam̃a ñapa' ñanom tanterrtsa rromot̃ , ñeñt̃ñapa' ellochña nanac sherberr . Ñeñt̃pa' t̃arro'mar atet̃ p̃a allochñapa' ora ñeñt̃ esocmañen allpon eñall , ñetñapa' Cristochña e'ñe ñanom nanac cohuen entyenet .
